runetrust/blame-folketinget-dk huggingface dataset:
Else Theill Sørensen (KF), 2004-04-14:
Hvis man skulle gennemføre en generel momsnedsættelse på receptpligtig medicin, ville det enten give meget store økonomiske virkninger for staten, som det allerede har været nævnt, eller også ville det skulle modregnes ved en nedsættelse af tilskuddet, og så var man som forbruger lige vidt.
Jens Rohde (V), 2003-05-09:
Jeg sætter stor pris på fru Pernille Rosenkrantz-Theil, og jeg vil ikke stå her og tage æren for, at det er os, der, mens Socialdemokraterne havde regeringsmagten, igen og igen og igen kæmpede for, at der skulle gøres noget ved transfer pricing, og at der skulle flere penge op af undergrunden.
Rosa Lund (EL), 2013-11-01:
Og i dag er det jo heldigvis sådan, vil jeg sige, at der er pædagoger mange steder i vores velfærdssamfund, både i klubber, i skolen, i dagtilbud, på bosteder, i SSP-samarbejder osv., for pædagoger kan noget helt særligt.
Marlene Ambo-Rasmussen (V), 2021-12-02:
Jeg er med på, at det ikke løser det for dem, som allerede har dårlige tænder nu, og som allerede står i en kø og har problemer med det nu, men jeg synes helt ærligt, at det, hvis man kigger på forebyggelsesdelen, og hvis det bliver bedre, løser noget på den lange bane, og jeg synes, det ville være meget, meget vigtigt, at man kiggede på de unge mennesker, der, når de fylder 18 år, skal overgå til et betalende tilbud, og at man bliver bedre til at forebygge og bliver bedre til at sætte dem ind i, hvad det vil sige og hvorfor det er så afgørende vigtigt, at man har en sund tandhygiejne.
Flemming Bonne (SF), 2008-11-27:
Betyder det så, at ordføreren ikke mener, at kommunerne selv er i stand til at finde ud af, hvordan de skal styre deres kommune, hvordan de skal lave deres egne lokale kvalitetskontrakter med borgerne og i det hele taget tage stilling til, om der overhovedet skal være kvalitetskontrakter, og om man kan drive sin kommune uden kvalitetskontrakter?
Søren Søndergaard (EL), 2001-06-01:
Når jeg synes, at det er et juridisk problem, så er det, fordi der i den grundlov, som vi jo kender, står i § 71, stk. 5: »Ingen kan underkastes varetægtsfængsel for en forseelse, som kun kan medføre straf af bøde eller hæfte.«
Lars Løkke Rasmussen (V), 2008-05-15:
Hele tænkningen bag disse tiltag er sådan set at stå vagt om aftalesystemet, men også at tilføre aftalesystemet den ekstra dimension af konsekvens, som betyder, at vi kan fastholde aftalesystemet, også i en situation, hvor det er vigtigt, at den offentlige økonomi ikke løber løbsk.
Thomas Adelskov (S), 2002-11-19:
Han sagde, at det, Vestsjællands Amt skulle have gjort med Søren Eriksen i spidsen - det er jo trods alt ham, der mere eller mindre styrer det amt endnu, selv om han ikke er amtsborgmester mere - var, at han naturligvis skulle have bedt om, at Vestsjællands Amt blev sat under administration.
Poul Nødgaard (DF), 2006-04-06:
Da de nuværende regler på området fortsætter uændret, er lovforslaget i realiteten bl.a. fremsat for at fastslå, at den omstændighed, at den amtskommunale grundskyld overføres til kommunerne, ikke får indflydelse på de berettigedes krav om en såkaldt indefrysning af ejendomsskatterne.
Bent Bøgsted (DF), 2014-12-02:
I den forbindelse skal der jo så ses på, når satspuljen udløber, at der skal tages fornyet stilling til initiativets videreførelse, og der håber jeg selvfølgelig, at det går over til finansloven på det tidspunkt, fordi det jo ikke sådan lige er en uddannelse, der udløber og forsvinder med det samme.
Kasper Sand Kjær (S), 2021-06-02:
Derfor vil jeg også bare høre hr. Kristian Thulesen Dahl, hvordan han ser den måde at være så firkantet omkring sit skattestop på, at man ikke kan være med til at sikre nærhed og tryghed i forhold til politiet i hele landet, fordi man holder så hårdt fast i, at ikke engang prisen på et kørekort må stige.
Jan Petersen (S), 2000-12-13:
Til hr. Thor Pedersen vil jeg sige, at jeg faktisk sagde i mit indlæg, at de 1,2 mia. kr., Venstre foreslår på ulandsrammen, var regulære penge, og dér, hvor luften var til stede, var, når man gik ind og forholdt sig til produktivitetsbesparelser osv., hvor jeg sagde: Der har vi været og taget det hjem, der kan tages hjem.
Anne Baastrup (SF), 1998-04-14:
Det var ikke SF, der sad ved forhandlingsbordet, men det er SF, der skal tage stilling til, hvad det er for en traktat, regeringen kommer tilbage med, når den har siddet ved forhandlingsbordet, og her må det være vores ret og pligt at forholde os til, hvad det var, vi anbefalede i forbindelse med 1993-afstemningen.
Søren Søndergaard (EL), 2001-12-06:
Så om ikke andet end af elementære loyalitetsgrunde skulle man vel have troet, at statsministeren ville have taget afstand fra denne her anklage mod statsministerens tidligere chef for landsskadelig virksomhed. Det valgte statsministeren ikke at gøre, og spørgsmålet er: Hvad skal man lægge i det?
Kristian Thulesen Dahl (DF), 2005-05-31:
Og der er vi så også glade for, at transportministeren jo i dag har kunnet annoncere i sin redegørelse til Folketinget, at der faktisk også arbejdes intenst med at finde et sæt objektive kriterier, som vil betyde, hvis det var det, man lagde til grund, hvis det var det, man ville opnå enighed om, at vel hovedparten af de 18 publikationer, der har været i farezonen, i hvert fald vil komme ind på den anden side af gærdet og dermed fortsat kunne opnå distributionsstøtte.
Bertel Haarder (V), 2007-03-13:
De er meget optaget af de danske vekseluddannelser og i det hele taget af, hvor godt et råstoffattigt land som Danmark kan klare sig, og i mere end 100 år har ikke mindst vores erhvervsuddannelser været hemmeligheden bag det lille økonomiske mirakel, som vi alle sammen nyder godt af. Nu har vi igen et bredt flertal og et godt samarbejde om erhvervsuddannelserne.
Leif Mikkelsen (V), 2005-12-14:
Det var de store overskrifter, der var fremme i hr. Morten Helveg Petersens tale her: Venstre vil ikke diskutere skat og fører strudsepolitik, og Det Radikale Venstre vil derimod bryde skattestoppet for at sætte skatten ned på arbejde.
Christian Wedell-Neergaard (KF), 2007-09-06:
Den er blevet godkendt, og det betyder jo, at vi står i en situation, hvor man for at kunne opfylde den er nødt til at afsætte de 450 mio. kr. som en pulje for at have en reserve til opfyldelse af det, som også Socialdemokratiet har været med til at forpligte Danmark til.
Morten Østergaard (RV), 2018-10-04:
Og når vi i Danmark har indrettet det på den måde, at det er arbejdsmarkedets parter, der efter en forhandling bliver enige med hinanden om, hvad der er en ordentlig løn for det arbejde, der udføres, så burde det vel egentlig også være okay, at man ansatte nogle, også selv om de tilfældigvis ikke lige boede i EU, hvis bare lønnen var den overenskomstmæssige.
Søren Gade (V), 2008-03-26:
Derfor er det vigtigt at sige, at sammenligningen med den irrønne farve og islam jo ikke er noget, som livgarden selv har hæftet sig ved, i og med at det er livgardister og gamle gardere, også nogle af hr. Søren Krarups venner, som faktisk finansierer det.
Torsten Schack Pedersen (V), 2017-11-16:
Men når ordningen omvendt har vist sig at være brugbar i specielle situationer, giver det god mening, at vi nu ophæver revisionsbestemmelsen og også lader muligheden være til stede, hvis andre skulle havne i en situation, hvor en sådan virksomhedskonstruktion kunne være måden at sikre og fastholde arbejdspladser i Danmark på.
Anders Fogh Rasmussen (V), 2002-05-21:
Der føjes intet nyt til, men nu gentager jeg, og jeg vil sige, at nu er det så for sidste gang, jeg siger det: Regeringen agter altså at indkalde Folketingets partier til forhandlinger om Mifresta-rammen og om, hvordan den skal tilrettelægges fra 1. januar 2004.
Karsten Lauritzen (V), 2015-05-21:
Det, jeg godt vil spørge ministeren om, er: Kunne ministeren være indstillet på, at vi skulle starte på nogle af de retssikkerhedsmæssige garantier, som man lægger op til i PNR-direktivet fra EU, som altså kommer senere, med det lovforslag, der ligger her, altså for at få den rette balance?
Christian Rabjerg Madsen (S), 2017-01-26:
Men jeg må også sige, at jeg tror, der er behov for, at vi får regeringen på banen i det her spørgsmål, at vi får embedsværket til at arbejde med os i det her spørgsmål, så vi får bredt diskussionen lidt ud, både omkring den centrale planlægning, men selvfølgelig også omkring finansieringsspørgsmålet.
Kristian Thulesen Dahl (DF), 2004-04-30:
Jeg vil gerne sige, at i vores forslag indgår det selvfølgelig også som et centralt element, at vi har det ansvar, at vi faktisk vælger at bevilge mellem 9 og 10 mia. kr. med det her lovforslag, hvis vi godkender det, som det ligger.
Per Clausen (EL), 2006-12-01:
Jeg ved godt, at Socialdemokraterne har aftalt med regeringen, at det er deres politik, men jeg vil bare spørge hr. Jens Peter Vernersen, om det overhovedet ikke gør noget indtryk på Socialdemokraterne, at der er lavet videnskabelige undersøgelser, der tydeligt viser, at hvis det handler om at løse sultproblemerne i tredjeverdenslandene, ville det være betydelig mere fornuftigt at satse på økologisk produktion end på gmo.
Bent Bøgsted (DF), 2013-04-04:
Et andet spørgsmål, jeg vil stille, drejer sig om, at jeg ikke forstår det her med, at man regner med, at det vil koste 35-40 mio. kr. om året i omfordeling inden for ordningen, men at det koster 15 mio. kr. om året i administrationsomkostninger at omfordele 35 mio. kr.
Line Barfod (EL), 2002-04-24:
Derfor mener vi, at man skal trække det her tilbage og stedet sætte sig ned og lave forarbejdet grundigt og finde ud af, hvad det er, der er ligger i de forskellige forbrydelser, hvad det er, vi gør strafbart, før man tager stilling til, om man vil acceptere udlevering mellem de forskellige EU-lande.
Inger Støjberg (V), 2010-04-06:
Men det giver mig sådan set anledning til at prøve at se, om jeg kan få hr. Eigil Andersen til at svare på, om SF nu sådan grundlæggende sår tvivl omkring hele opbygningen af ATP og den måde, som ATP er blevet sat i verden for netop at forvalte medlemmernes midler på.
Torsten Schack Pedersen (V), 2014-12-04:
Det er fair nok, men så klinger det bare hult, i forhold til at der er en vækstudfordring i Danmark. Vi står alle og venter på, at regeringen kommer med den næste økonomiske redegørelse, som skal komme her i løbet af december måned, hvor regeringen jo har bebudet, at vækstudsigterne og vækstskønnet skal nedsættes, og så er det bare sølle, at en regering, der er klar over det, har indrømmet, at væksten bliver nedjusteret, og laver en finanslovsaftale uden nye vækstinitiativer.
Margrethe Vestager (RV), 2006-03-28:
Jeg forstår ikke helt, hvordan ordføreren på den måde kan affærdige spørgsmålet om sammenligning og rangordning, når det står meget klart i bemærkningerne til lovforslaget, at kvalitetsrapporterne skal udarbejdes på en sådan måde, at sammenligning på tværs af kommuner og sammenligninger hen over landet netop bliver mulig på baggrund af kvalitetsrapporterne.
Rosa Lund (EL), 2022-05-10:
Det kræver jo både en kode, et brugernavn og et nøglekort og i mange tilfælde også en sms-bekræftelseskode, og der kan så også være et kreditkort involveret, for overhovedet at kunne indgå aftaler med NemID, og derfor er det ikke lige så nemt som f.eks. at aflure en dankortkode.
Peter Kofod Poulsen (DF), 2017-05-16:
Hvorfor ikke have et system for alle unge – et system, der er specialiseret i netop de unge, deres muligheder og deres behov; et system, der også kommer til at øge retssikkerheden for de unge; et system, der kan sætte ind på flere forskellige fronter for at hjælpe de unge ud af kriminalitet, inden de gror fast i den?
Ole Donner (DF), 1998-02-19:
Men vi mener i Dansk Folkeparti, at det er vigtigt at debattere sagen og komme i gang med en løsning af opgaven. Det er svært at sige, hvilken løsning der er den helt rigtige, og det bliver ikke lettere, når der er uenighed mellem borgerne på Bornholm, myndighederne på Bornholm og det bornholmske erhvervsliv.
Morten Østergaard (RV), 2009-04-17:
Vi er meget skeptiske over for det her med at flytte den simple vold ud af den almindelige trappestigemodel og over på den særlige liste, og det er klart, at hvis hr. Karsten Lauritzen og Venstre vil være med til at kigge på det, kan det også være, at vi kan bringes til at stemme for forslaget.
Per Ørum Jørgensen (KF), 2006-04-25:
Og der er jeg da egentlig enig i, at vi så efterfølgende må se, om der er nogle af de midler, der ikke er brugt endnu, som skal indgå, eller om det måske er noget, som helt naturligt bør ligge som en kommunal prioritering i den drift, der er af det enkelte pasningstilbud.
Nick Hækkerup (S), 2020-05-29:
Der, hvor det så bliver svært, er, når man begynder at opfordre, altså når vi bevæger os om i det område, hvor man ikke bruger vold, men opfordrer til vold, at man undertrykker nogle holdninger ved at opfordre til vold, eller at nogle holder deres ytringer tilbage, fordi de er bange for, at det har repressalier.
Magnus Heunicke (S), 2014-11-05:
Jeg må sige, at jeg ikke har nogen grund til at tro, at en afskaffelse af frikørselsordningen vil have nogen nævneværdig indflydelse på trafiksikkerheden, selv om den måtte betyde – og det kan jo ikke afvises; man kan jo godt lægge til grund, at den formentlig vil betyde det – at den enkelte taxi kommer til at køre et par år mere som taxi, end den ellers ville have gjort.
Søren Egge Rasmussen (EL), 2022-02-10:
Når vi har med sådan et lovforslag at gøre, hvor der ovenikøbet er blevet lyttet til høringssvarene, så kigger vi ind i noget, hvor Danmarks grønne omstilling, forsyningssikkerhed, velstand og glæden for graveoperatører sådan set bliver styrket med lovforslaget – og det støtter Enhedslisten.
Line Barfod (EL), 2004-11-19:
Det, der ligger i læreplanerne, er, at ministeren skal fastsætte og bestemme, hvad børnene skal lære i alle landets vuggestuer og børnehaver, og det er netop det, der er problemet: Man laver statsstyring i stedet for at give mulighed for at fastsætte det lokalt.
Andreas Steenberg (RV), 2012-05-24:
Alle medlemmer af Transportudvalget har fået en mail fra en person, der arbejder med at bygge og istandsætte veje, jeg tror i hvert fald, vi alle sammen har fået den, og han har jo kunnet fortælle om nogle kammerater, at en har mistet et ben og en anden har mistet et øje, og det hele skyldes altså, at folk, når de kører forbi vejarbejderne, kører for hurtigt og kører galt, så det går ud over de mennesker, der arbejder der.
Morten Messerschmidt (DF), 2009-01-14:
Jeg synes, at det på alle måder vil være rigtigt, om statsministeren i dag, her i begyndelsen af det nye år, kunne uddybe, hvordan han tænker sig, at de dele af regeringsprogrammet, som netop handler om, at man skal afskaffe kronen, skal udmøntes her i den kommende tid i det nye år.
Jesper Petersen (SF), 2012-06-08:
Der har vi lagt en plan frem, der viser, hvordan man kan det, samtidig med at vi altså påtager os et lidt øget ansvar for at skabe udvikling i nogle af verdens fattigste lande – en udvikling, som hr. Hans Kristian Skibby åbenbart er fløjtende ligeglad med.
Nikolaj Villumsen (EL), 2017-03-24:
Det forsøger vi på i Folketingets Europaudvalg, det forsøger vi med forslag her i Folketingssalen, og det vil vi fortsætte med at gøre, ligesom vi vil fortsætte med at samarbejde med den heldigvis på mange måder voksende venstrefløj, der er i Europa lige nu, og som er enige om, at EU's nedskæringspolitik, EU's angreb på sociale rettigheder og på velfærd skal stoppes.
Morten Helveg Petersen (RV), 2003-02-18:
Hvorom alting er, ved vi alle, at vi står i en situation, hvor der er en stor udbyder, som har en meget stor markedsandel, og det begrunder i sig selv, at vi på området virkelig er omhyggelig med at få ordentlige analyser tilvejebragt, således at vi har et ordentligt beslutningsgrundlag.
Morten Østergaard (RV), 2011-01-14:
Derfor synes jeg, at det, der bliver det centrale her – så kan vi jo under udvalgsbehandlingen få belyst, præcis hvordan reglerne er i dag, fordi det er noget faktuelt, der må blive oplyst, hvis der er uenighed om det – er, om psykisk sygdom hos et barn skal kunne udløse humanitært ophold, også selv om forældrene er raske og har det fint og derfor hverken er kvalificerede til asyl eller humanitært ophold. Synes fru Maja Panduro og Socialdemokraterne, at psykisk sygdom hos barnet alene skal kunne være et grundlag for at give humanitært ophold?
Lissa Mathiasen (S), 2001-05-18:
Jeg vil spørge, om SF er enig i den opfordring, den reaktion, der ligger fra regeringens og Socialdemokratiets side til at få kommunerne til at gå ind, og hvor vi ønsker at opfordre, men også at hjælpe kommunerne til at få sikret, at de lever op til deres ansvar, altså at vi giver kommunerne nogle redskaber i hånden, det være sig i forhold til medejebolig, i forhold til råderet, i forhold til kommunal grundkapital.
Benny Engelbrecht (S), 2017-04-26:
Men af en eller anden grund ender det i paradedebatter i tv og Folketingssalen i stedet for, at man finder sammen om at få de løsninger, der gør, at Danmark kan få en vækst, så vi kan holde os i eliten i den vestlige verden«, er ministeren så på den baggrund – og set i lyset af at regeringen indtil videre ikke har gennemført eller foreslået vækstinitiativer, der opfylder regeringens egen målsætning – enig i, at det er på tide, at den nuværende regering indkalder til vækstforhandlinger?
Bendt Bendtsen (KF), 1998-06-25:
Når vi så siger, at det regelsæt, hvor man undtagelsesvis kan gå over i udlændingelovens § 26, kommer til at gælde sædelighedsforbrydelser, røveri, grov vold, rambuktyverier m.v., så bliver resultatet, at der bliver udvist flere kriminelle udlændinge.
Pernille Vigsø Bagge (SF), 2007-04-10:
Nu vil jeg gerne spørge ministeren: Når den her regering har så travlt med at rangordne Danmark i alle mulige målinger, uanset om vi taler folkeskole, om vi taler i erhvervsliv, om vi taler i globaliseringssammenhæng, vi skal altid rangordne os i forhold til andre lande, hvorfor er det så o.k., at Danmark er bagefter, sakker nedad på listen, når det handler om ligestilling og f.eks. om mænds barsel i forhold til Norge, Sverige, Island?
Holger K. Nielsen (SF), 2002-04-18:
Skal vi vi satse på internationale aftaler, skal vi tage hensyn til den internationale omverden, før vi f.eks. opsiger ABM-traktaten, eller skal vi kun gøre det ud fra ensidige amerikanske interesser? Har vi også et ansvar i forhold til Kyotoaftalen og klimaproblemerne, også hvis det går imod amerikanske interesser?
Jonas Dahl (SF), 2015-11-16:
Derfor handler det også om netop at se på de penge, vi så har til rådighed, og selv om jeg også gerne så, at der var lidt flere end dem, der er i dag med den nuværende regering, så mener jeg også, at vi særlig er nødt til at se på, hvordan vi bruger pengene i forhold til de grupper, som faktisk har de allerstørste behov.
Eigil Andersen (SF), 2008-11-26:
Skriftlig begrundelse Rådet for Socialt Udsatte, Det Økonomiske Råds formandskab og Det Nationale Netværk af Virksomhedsledere har givet udtryk for, at kontanthjælpsmodtagere bør have mindre modregning i deres kontanthjælp, når de har arbejdstimer.
Morten Bødskov (S), 2020-01-29:
Det handler om at udvikle en grøn dagsorden; det handler om en styrket forskningsindsats; men det handler jo også om, som hr. Jens Rohde og jeg har diskuteret tidligere – i mit tidligere hverv som justitsminister – hvordan vi kan sikre et indre marked med åbne grænser, når der er huller i de ydre grænser.
Astrid Krag (S), 2019-01-30:
Så som jeg sagde før: Hvis det er så realistisk, må man lægge beregningen frem. Før var det et spørgsmål om, at regeringen påstod at kunne frigøre 270 mio. kr. på noget, som på papiret koster 5 mio. kr. i dag – det er et ret stort spænd.
Kim Edberg Andersen (NB), 2023-10-26:
Men derfor går jeg selvfølgelig ind for intentionen i det, hvis man rent faktisk på et eller andet tidspunkt bliver så træt af konventionerne, at man har tænkt sig at sige: Ja, vi bestemmer stadig væk mest i Danmark, så vi mener faktisk, at hvis du rejser hjem på badeferie 6-8 gange om året og i øvrigt ikke forsørger dig selv – selv om du så har været her i 10, 15 eller 20 år – så skal du ikke være her længere.
Bendt Bendtsen (KF), 2003-03-26:
Men der er ingen tvivl om, må jeg sige til hr. Arne Toft og andre, at vores universitetsbyer i øjeblikket suger vores unge mennesker til sig, og derfor er der også behov for en regionalpolitisk erhvervsstrategi, hvor vi ser på de udkantsområder, som har det svært.
Peter Brixtofte (V), 1997-12-10:
Det er det ene. Det andet er, at jeg vil spørge fru Elisabeth Arnold, om ikke også Det Radikale Venstre kunne tage udgangspunkt i det, som SF's hr. Jes Lunde var inde på, nemlig at i stedet for at tage som udgangspunkt, at man flytter det hele og ser, om man kan flytte noget tilbage ved en udlicitering, så vender det rundt og siger: Hvorfor flytte noget fra alle de kommuner, hvor det fungerer ordentligt?
Frank Dahlgaard (UP), 2000-09-06:
Den danske rente har siden juni måned nærmet sig den tyske i en situation, hvor der er udsigt til et nej til euroen og et ja til kronen. Jeg vil så spørge hr. Bendt Bendtsen igen: Mener hr. Bendt Bendtsen, at det er seriøst at sige, at vi må afskaffe den danske krone af hensyn til freden?
Villy Søvndal (SF), 2005-03-16:
Men for nu at være helt sikker vil jeg godt spørge modsat: Vil beskæftigelsesministeren give den garanti, at så længe han er beskæftigelsesminister og har ansvaret for overførselsindkomsterne eller hovedparten af dem, bliver der ikke rørt ved reguleringen af overførselsindkomster?
Morten Østergaard (RV), 2009-11-03:
Der er også spørgsmålet om godkendelse af de virksomheder i udlandet, der leverer clearingydelser, og så er der spørgsmålet om udenlandske kreditinstitutters filialer, der opererer i Danmark, og som bliver underlagt den samme pligt som danske kreditinstitutter til at offentliggøre oplysninger om Finanstilsynets vurderinger.
Bendt Bendtsen (KF), 1998-11-19:
Det er baggrunden for, at vi fremsatte vores beslutningsforslag, og den opfattelse deles af en stor del af befolkningen, en befolkning der over sommeren gentagne gang har måttet forarges over den eksplosive stigning i udbredelsen af børnepornografi. Vi respekterer selvfølgelig, at der skal være lovkvalitet.
Inger Marie Bruun-Vierø (RV), 2001-04-27:
Enhedslisten foreslår at nedsætte grænsen for betinget frakendelse af kørekort fra en overskridelse på 70 pct. til en overskridelse på 50 pct. Ligesom andre har givet udtryk for sympati, vil jeg også på Det Radikale Venstres vegne give udtryk for sympati for det forslag, for det er givet, at hastighed er en stor del af årsagen til mange trafikulykker i Danmark.
Line Barfod (EL), 2010-11-23:
I en tid, hvor ungdomsarbejdsløsheden er eksploderet, i en tid, hvor flere og flere mennesker er arbejdsløse, i en tid, hvor masser af familier har meget alvorlige økonomiske problemer og risikerer at skulle gå fra hus og hjem, fordi de ikke kan betale udgifterne til deres bolig, mener hr. Jesper Langballe så virkelig stadig, at det største problem er, om der er nogen, der har paraboler og ser nogle udenlandske tv-kanaler?
Søren Søndergaard (EL), 2000-11-28:
Ellers er det simpelt hen et hovedkrav fra Dansk Folkeparti, for at man kan give ulandsbistand, og for at man kan samarbejde med dem, og for at man kan have ordentlige relationer til dem. Men der er ét land, som ikke behøver at tage de millioner af flygtninge, de har skabt som problem, tilbage, og det er Israel.
Anders Samuelsen (LA), 2014-11-04:
Den holdbare måde at skabe job på er jo at sikre, at konkurrenceevnen er i orden, at vi sørger for lige at tippe balancen en lille smule fra hele tiden at have fokus på en offentlig sektor, som regeringen – det har jeg da forstået – går til valg på skal være endnu større, til i stedet for at lette presset på, give noget luft til den private sektor, sådan at der kan skabes varig beskæftigelse i den private sektor, at der kan etableres langt flere nye private arbejdspladser.
Jeppe Kofod (S), 2008-10-22:
Hele den forhandlingsproces, der er nu frem til december måned, er jo fin nok, og det er godt, men det betyder vel, at der i sidste ende måske sidder en polsk enten præsident eller statsminister og afgør, hvordan den her pakke, som EU så vedtager, skal se ud, og er der ikke en stor risiko for, at det bliver den laveste fællesnævner, der definerer den her pakke?